प्रियंका चोपड़ा ने भाभी के साथ अनोखे अंदाज में लगाए वोदका शॉट, Video हुआ वायरल  
प्रियंका ने स्विटजरलैंड में मनाया नया साल
पूरी जोनास फैमिली थी मौजूद
प्रियंका चोपड़ा का वीडियो हुआ वायरल
प्रियंका चोपड़ा (Priyanka Chopra) की शादी जब से शादी हुई है, वे जश्न के मूड में ही हैं. नए साल के मौके पर भी बॉलीवुड-हॉलीवुड एक्ट्रेस प्रियंका चोपड़ा भरपूर मस्ती में नजर आईं, और उन्होंने स्विटजरलैंड में पति निक जोनास (Nick Jonas) के साथ साल 2019 का स्वागत किया. प्रियंका चोपड़ा (Priyanka Chopra) का नए साल के मौके पर बहुत ही रोमांटिक अंदाज दिखा और वे जोनास फैमिली के साथ भरपूर इंजॉय करती भी नजर आईं. प्रियंका चोपड़ा (Priyanka Chopra) का एक नया वीडियो सोशल मीडिया पर वायरल हो रहा है जिसमें वे अपनी होने वाली भाभी सोफी टर्नर (Sophie Turner) के साथ अनोखे अंदाज में वोदका शॉट्स लगा रही हैं.
A post shared by J O E J O N A S (@joejonas) on Dec 31, 2018 at 7:40am PST
प्रियंका चोपड़ा (Priyanka Chopra) और सोफी टर्नर (Sophie Turner) के इस वीडियो को निक जोनास (Nick Jonas) के भाई जो जोनास (Joe Jonas) ने अपने इंस्टाग्राम (Instagram) एकाउंट पर पोस्ट किया है. जो जोनास ने बताया है कि उनकी भाभी प्रियंका चोपड़ा और होने वाली पत्नी सोफी टर्नर का ये वीडियो न्यू ईयर ईव का है. इस वीडियो में प्रियंका चोपड़ा, सोफी टर्नर और जो जोनास एक लकड़ी के फट्टे में लगे गिलासों में वोदका शॉट्स लेते हैं और प्रियंका चोपड़ा तो शॉट के बाद पूरी तरह से हिल जाती हैं. प्रियंका चोपड़ा का ये वीडियो काफी दिलचस्प है. 
Jump jump jump jump.. @madhumalati @mamadjonas @sophiet 🙌🏽 #2019
A post shared by  Priyanka Chopra Jonas (@priyankachopra) on Jan 1, 2019 at 10:08am PST
 
बॉलीवुड एक्ट्रेस प्रियंका चोपड़ा (Priyanka Chopra) और अमेरिकी सिंगर निक जोनास (Nick Jonas) 1-2 दिंसबर, 2018 को जोधपुर के उमेद भवन पैलेस होटल में विवाह बंधन में बंधे थे. प्रियंका और निक जोनास की शादी के काफी चर्चे रहे थे, और दिल्ली में दिए गए रिसेप्शन में तो प्रधानमंत्री नरेंद्र मोदी ने भी शिरकत की थी. प्रियंका चोपड़ा और निक जोनास ने मुंबई में भी शादी का रिसेप्शन दिया था, और इसमें दिग्गज हस्तियां जुटी थीं. लेकिन नए साल के मौके पर प्रियंका चोपड़ा की पति निक जोनास के साथ रोमांटिक केमिस्ट्री सोशल मीडिया पर खूब वायरल हो रही है.
A post shared by Polo Ralph Lauren (@poloralphlauren) on Jan 2, 2019 at 10:03pm PST